**Ministru kabineta noteikumu projekta**

**"Iemaksas par valsts nodrošinātās juridiskās palīdzības saņemšanu noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz noteikt iemaksas par valsts nodrošinātās juridiskās palīdzības saņemšanu apmēru 25 *euro* ārpustiesas procesā un 75 *euro* tiesvedības procesā, kā arī noteikt šīs iemaksas samaksas un atmaksas kārtību un nosacījumus. Iemaksu būs nepieciešamas maksāt personām, kuru ienākumi nepārsniedz minimālās algas apmēru, lai saņemtu juridisko palīdzību tā saucamajās advokātu procesa lietās.Noteikumu projekta plānotais spēkā stāšanās laiks – 2019. gada 1. janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018. gada 6. septembrī Saeimā pieņemts likums "Grozījumi Valsts nodrošinātās juridiskās palīdzības likumā" (publicēts Latvijas Vēstnesī (Nr. 188) 2018. gada 21. septembrī), kas stāsies spēkā 2019. gada 1. janvārī (turpmāk – Likums). Likuma 2. pants paredz Ministru kabinetam deleģējumu noteikt iemaksas par valsts nodrošinātās juridiskās palīdzības saņemšanu apmēru un tās samaksas un atmaksas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums izstrādāts un pieņemts, lai sekmīgi ieviestu advokātu procesu atsevišķās civillietu kategorijās jau no pirmās instances tiesas un paplašina to subjektu loku, kas var pretendēt uz valsts nodrošināto juridisko palīdzību. Likuma regulējums noteic diferencētu subjektu loku, kuri var pretendēt uz valsts garantēto juridisko palīdzību, kā arī noteic valsts nodrošinātās juridiskās palīdzības sniegšanas kārtību un nosacījumus identificētajam subjektu lokam. Tas ir, ar Likumu noteikts, ka līdzās jau esošajām personu grupām, kas ir tiesīgas saņemt valsts nodrošināto juridisko palīdzību, no 2019. gada 1. janvāra tiks ieviesta jaunu personu grupa – personas ar ienākumiem, kas nepārsniedz valstī noteiktās minimālās mēnešalgas apmēru, kā arī noteikts, ka šīs personas valsts nodrošināto juridisko palīdzību varēs saņemt samaksājot iemaksu par juridiskās palīdzības saņemšanu (līdzmaksājumu). Tādējādi valstī tiek ieviesta daļēja juridiskā palīdzība.Norādāms, ka šobrīd identificētā personu grupa attiecas uz lietu kategorijām, kuras minētas Civilprocesa likuma 82.1 pantā paredzētajos tiesību uz pārstāvību izņēmumos. Tas ir:1. lietas par dalībnieku (akcionāru) sapulces lēmumu atzīšanu par spēkā neesošu;
2. lietas, kurās ir strīds, kas izriet no saistību tiesībām, un kurās prasības summa pārsniedz 150 000 *euro*.

Noteikumu projekts "Iemaksas par valsts nodrošinātās juridiskās palīdzības saņemšanu noteikumi" (turpmāk – Noteikumu projekts) noteic iemaksas par valsts nodrošinātās juridiskās palīdzības saņemšanu apmēru kā ārpustiesas, tā tiesvedības procesā.Iemaksas apmērs noteikts, ņemot vērā šā brīža vidējo izmaksu apmēru vienā valsts nodrošinātās juridiskās palīdzības lietā, samērojot to ar personu maksātspēju. Norādāms, ka vienas lietas izmaksas rēķinātas ņemot vērā šobrīd spēkā esošos valsts nodrošinātās juridiskās palīdzības samaksas apmērus atbilstoši Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" noteiktajam. Vērtējot iemaksas apmēru un nosakot to 25% apmērā no vienas valsts nodrošinātās juridiskās palīdzības lietas izmaksām, konstatēts, ka tas ir adekvāts un salīdzināms iemaksas apmēra risinājums salīdzinājuma ar personu maksātspēju.Ievērojot minēto, iemaksas apmēra ekonomiskais pamatojums: 1. ārpustiesas procesā – vidējais izmantojamais juridiskās palīdzības apjoms ir 2 juridiskās konsultācijas, prasības pieteikuma/pieteikuma sagatavošana – kopā valsts budžeta līdzekļu izmaksa ir 90 *euro*, tātad iemaksa personām ārpustiesas procesā 25% apmērā noapaļojot būtu nosakāma 25 *euro*;2. par juridisko palīdzību tiesvedībā – vidējais izmantojamais juridiskās palīdzības apjoms ir 3 juridiskās konsultācijas, 2 procesuālo dokumentu (papildinājumi, paskaidrojumi un tml., apelācijas sūdzība) sagatavošana, pārstāvība tiesas sēdē 3 stundas, iepazīšanās ar 1 lietas materiālu sējumu. Norādāms, ka šis apjoms ir ļoti svārstīgs, kas ir atkarīgs no lietas procesuālās kārtības (rakstveida, mutvārdu process), katras lietas būtības un sarežģītības pakāpes – tomēr vidēji kopā valsts budžeta līdzekļu izmaksa ir tiesvedībā ir 290 *euro*, tātad iemaksa personām tiesvedības procesā 25% apmērā noapaļojot būtu nosakāma 75 *euro*.Ievērojot to, ka valsts nodrošinātās juridiskās palīdzības sistēma ir valsts sniegtais pakalpojums, tātad publisko tiesību jomā, to, ka personu atbilstību pakalpojuma saņemšanai vērtēs Juridiskās palīdzības administrācija, īstenojot administratīvo procesu, mazinot risku no pakalpojuma sniedzēju puses manipulēt ar personu iemaksu apmēru un iepazīstoties ar ārvalstu praksi, secināms, ka iemaksas administrēšana ir nosakāma Juridiskās palīdzības administrācijas kompetencē, kura savukārt par pakalpojuma sniegšanu attiecīgi veic samaksu valsts nodrošinātās juridiskās palīdzības sniedzējam.Tāpat paredzēts, ka persona iemaksu Juridiskās palīdzības administrācijas kontā iemaksā pilnā apjomā atbilstoši lēmumā par juridiskās palīdzības piešķiršanu noteiktajam un pēc iemaksas saņemšanas Juridiskās palīdzības administrācija norīkos personai juridiskās palīdzības sniedzēju, attiecīgi uzsākot juridiskās palīdzības sniegšanu. Gadījumā, ja persona nebūs uzsākusi saņemt juridisko palīdzību (piemēram, pārdomājusi par vēlmi uzsākt tiesvedību), Juridiskās palīdzības administrācija atmaksās personai tās veikto iemaksu. Tāpat Juridiskās palīdzības administrācija atmaksās personai iemaksu tās pārmaksātajā daļā, gadījumā, ja tā kļūdas pēc būs iemaksājusi lielāku summu, nekā noteikts lēmumā par juridiskās palīdzības piešķiršanu. Lai persona varētu saņemt atbilstoši nosacījumiem iemaksu vai iemaksu tās pārmaksātajā daļā atpakaļ, tai būs jāiesniedz Juridiskās palīdzības administrācijā attiecīgs iesniegums.Noteikumu projekts paredz tā spēkā stāšanās datumu – 2019. gada 1. janvāri – vienlaicīgi ar Likuma spēkā stāšanos, no kura attiecīgi izriet nepieciešamība izdot Noteikumu projektu. |
| 3. | Projekta izstrādē iesaistītās institūcijas | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums, ir personas, kurām ir tiesības pieprasīt juridisko palīdzību lietu kategorijās atbilstoši Civilprocesa likuma 82.1pantā paredzētajiem tiesību uz pārstāvību izņēmumiem –tas ir – personas, kuru vidējie mēneša ienākumi pēdējo triju mēnešu laikā nepārsniedz Latvijas Republikā noteiktās minimālās mēneša darba algas apmēru valsts nodrošinātās juridiskās palīdzības pieprasīšanas dienā un kuras neatbilst Valsts nodrošinātās juridiskās palīdzības likuma 3. panta otrajā daļā noteiktajiem kritērijiem (nav ieguvuši maznodrošinātas un trūcīgas personas statusu, nav valsts vai pašvaldības apgādībā un nav nokļuvušas īpašā situācijā, kas tām liedz nodrošināt savu tiesību aizsardzību). Saskaņā ar konceptuālajā ziņojumā "Par advokātu procesa ieviešanu atsevišķās civillietu kategorijās" (Ministru kabineta 14.02.2017. sēdes prot. Nr. 7 41. §) (turpmāk – Advokātu procesa konceptuālais ziņojums) iekļautajiem statistikas datiem, Ministru kabineta atbalstītā varianta ietvaros advokātu procesam tiks pakļautas indikatīvi 296 lietas gadā (2015./2016. gada dati), kas aptver tādas lietu kategorijas kā lietas par dalībnieku (akcionāru) sapulces lēmumu atzīšanu par spēkā neesošu un lietas, kurās ir strīds, kas izriet no saistību tiesībām, un kurās prasības summa pārsniedz 150 000 *euro*. Par personu skaitu, kas šajās lietās varētu pieprasīt un saņemt valsts nodrošināto juridisko palīdzību, ir grūti spriest, jo līdz šim nav tikusi apkopota statistika, cik no personām, kas līdz šim ir vērsušās tiesā par advokātu procesam pakļautajām lietu kategorijām, ir ar minimālās algas ienākumu līmeni.Tāpat Noteikumu projekta regulējums ietekmē Juridiskās palīdzības administrāciju, jo tā veiks šo iemaksu administrēšanu. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1. punktā minētajām personām, izņemot Juridiskās palīdzības administrāciju, tiks labvēlīgi ietekmēta viņu spēja realizēt savu aizskarto tiesību aizstāvību, jo tām būs iespēja saņemot valsts nodrošināto juridisko palīdzību, veicot konkrētas summas iemaksu par juridiskās palīdzības saņemšanu un nebūs nepieciešamība slēgt vienošanos ar zvērinātu advokātu par tirgus cenām, kas ir ievērojami augstākas. Savukārt gadījumā, ja persona samaksāto iemaksu vēlēsies atgūt, Noteikumu projekta regulējums paredz gadījumu, pie kādiem nosacījumiem tas būs iespējams, tāpat arī gadījumā, ja persona kļūdas pēc būs samaksājusi lielāku iemaksu. Šādā situācijā personai būs jāvēršas ar iesniegumu Juridiskās palīdzības administrācijā. Iesniegums no personas nepieciešams, lai iestāde uzzinātu par personas vēlmi saņemt samaksāto vai pārmaksāto iemaksu atpakaļ, kā arī zinātu personas rekvizītus.Juridiskās palīdzības administrācija veiks personu iemaksu administrēšanu, tas ir, noteiks un iekasēs personu iemaksas par juridiskās palīdzības saņemšanu. |
| 3. | Administratīvo izmaksu monetārs novērtējums | Noteikumu projekts šo jomu būtiski neskar, jo juridiskās palīdzības pieprasītāju vērtēšanu Juridiskās palīdzības administrācija veica līdz šim un turpinās to veikt. Iemaksas administrēšana ir jauns pienākums Juridiskās palīdzības administrācijai un viennozīmīgi radīs papildu slogu iestādei, bet tā kā nav precīzi zināms, cik personu vērsīsies Juridiskās palīdzības administrācijā ar vēlmi saņemt juridisko palīdzību jaunajās lietu kategorijās, nav iespējams noteikt precīzu administratīvo izmaksu pieaugumu. Prognozējams, ka uz kopējo iestādes funkciju apjomu, iemaksas administrēšana būtisku slogu šobrīd neatstās, jo personu skaits, kas būs tiesīgas saņemt juridisko palīdzību minētajās lietu kategorijās nav liels. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2020. gadam | izmaiņas, salīdzinot ar vidēja termiņa budžeta ietvaru n+2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 298 918 | 0 | 2 298 918 | 6 000 | 2 298 918 | 6 000 | 6 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 298 918 | 0 | 2 298 918 | 6 000 | 2 298 918 | 6 000 | 6 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 298 918 | 0 | 2 298 918 | 6 000 | 2 298 918 | 6 000 | 6 000 |
| 2.1. valsts pamatbudžets | 2 298 918 | 0 | 2 298 918 | 6 000 | 2 298 918 | 6 000 | 6 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iemaksas apmēra ekonomiskais pamatojums:1. par juridisko palīdzību ārpustiesas procesā – vidējais izmantojamais juridiskās palīdzības apjoms ir 2 juridiskās konsultācijas, prasības pieteikuma/pieteikuma sagatavošana – kopā valsts budžeta līdzekļu izmaksa ir 90 *euro*, tātad iemaksas apmērs (25%) noapaļojot, būtu 25 *euro*;2. par juridisko palīdzību tiesvedībā – vidējais izmantojamais juridiskās palīdzības apjoms ir 3 juridiskās konsultācijas, 2 procesuālo dokumentu (papildinājumi, paskaidrojumi un tml. un apelācijas sūdzība) sagatavošana, pārstāvība tiesas sēdē 3 stundas, iepazīšanās ar 1 lietas materiālu sējumu, taču šis apjoms ir ļoti svārstīgs, kas ir atkarīgs no lietas procesuālās kārtības (rakstveida, mutvārdu process), katras lietas būtības un sarežģītības pakāpes - kopā valsts budžeta līdzekļu izmaksa ir 290 *euro*, tātad iemaksas apmērs (25%) būtu 75 *euro*.Sniegtās juridiskās palīdzības aprēķins ārpustiesas procesā:• konsultācija = 2 h x 20 *euro*/h = 40 *euro*,• prasības pieteikums = 1 dok. x 50 *euro* = 50 *euro*Kopā 40 + 50 = 90 *euro*25% no iemaksas apmēra to noapaļojot ir 25 *euro*.Sniegtās juridiskās palīdzības aprēķins tiesvedības procesā:• konsultācija = 1 h x 20 *euro/*h x 3 konsultācijas = 60 *euro*,• dokumentu papildinājums = 1 dok. x 25 *euro* = 25 *euro*,• apelācijas sūdzība – 65 *euro;*• pārstāvība tiesas sēdē = 3 h x 40 *euro*/h = 120 *euro*,• iepazīšanās ar lietas sējumiem = 1 sējumi x 20 *euro* = 20*euro*, Kopā 60 *euro*+25 *euro*+65 *euro* +120*euro*+20 *euro* =290 *euro*25% no iemaksas apmēra noapaļojot ir 75 *euro*.Ja plānots, ka personu skaits, kuras veiks iemaksu ir 60[[1]](#footnote-1) personas, tad ārpustiesas procesā plānotie ieņēmumi no iemaksām 2019. gadā un turpmākajos gados ir 25 *euro* x 60 personas = 1500 *euro*, savukārt tiesvedības procesā 75 *euro* x 60 personas = 4500 *euro*. Līdz ar to, ja tiek pieņemts, ka visas personas vēlēsies saņemt juridisko palīdzību gan ārpustiesas procesā, gan tiesvedības procesā, tad Juridiskās palīdzības administrācijas pašu ieņēmumi no iemaksām prognozējami 6000 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.Norādāms, ka personu veiktās iemaksas ir noteiktas kā Juridiskās palīdzības administrācijas pašu ieņēmums un līdz ar to prognozējama pozitīva ietekme uz Juridiskās palīdzības administrācijas budžetu. Tomēr norādāms, ka strīdu skaits, kuros personas atbilstoši Civilprocesa likuma 82.1pantā paredzētajiem tiesību uz pārstāvību izņēmumiem, kuros juridiskā palīdzība būtu nodrošināma attiecīgajam personu lokam, nav zināms un prognozējams, jo ir atkarīgs no ārējiem faktoriem (piemēram, no personu spējām risināt strīdus vienojoties vai iesaistot attiecīgās institūcijas, tiesā iesniegtajām prasībām u.c.). Saskaņā ar Advokātu procesa konceptuālajā ziņojumā norādīto, advokātu procesam tiks pakļautas indikatīvi ap 300 lietas gadā, no kurām saskaņā ar 2017. gada 14. decembra likuma "Grozījumi Civilprocesa likumā" anotācijā norādīto pēc valsts nodrošinātās juridiskās palīdzības varētu vērsties aptuveni 60 personas. Tomēr vienlaikus jāvērš uzmanība, ka prognozētais personu skaits ir tikai iespējamais minējums, jo arī Advokātu procesa konceptuālajā ziņojumā minētajās lietu kategorijās precīza statistika par iespējamo valsts nodrošinātās juridiskās palīdzības saņēmēju skaitu nav tikusi apkopota, proti, cik personas, kas tiesājas šādās lietu kategorijās, ir ar ienākumiem vienas minimālās mēneša algas apmērā, bet nav maznodrošinātas vai trūcīgas. Līdz ar to sniegtā informācija par Noteikumu projekta mērķa grupas skaitlisko lielumu ir pieņēmums, bet faktiskais mērķgrupas skaitliskais lielums būs konstatējams tikai praksē. Noteikumu projekta ieviešanai papildu līdzekļi no valsts budžeta netiks prasīti. |
| 8. Cita informācija |
|  |  |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |
|  |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Tieslietu ministrija 2018. gada 4. oktobrī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti> ) un Valsts kancelejas mājaslapā sadaļā Ministru kabineta diskusiju dokumenti (<https://www.mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā.Juridiskās palīdzības administrācija ir līdzdarbojusies noteikumu projekta izstrādē, kopīgi ar Tieslietu ministriju izstrādājot Noteikumu projektu un attiecīgi saskaņojot to gan elektroniski, gan mutiski. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas mājaslapā viedokļi par Noteikumu projektu no sabiedrības pārstāvju puses nav saņemti.Juridiskās palīdzības administrācijas sniegtie ierosinājumi Noteikumu projekta izstrādē ņemti vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Krjukova 67036831

Eva.Krjukova@tm.gov.lv

1. Pamatojumu skatīt 2017. gada 14. decembra likuma "Grozījumi Civilprocesa likumā" anotācijā <http://titania.saeima.lv/LIVS12/SaeimaLIVS12.nsf/0/F85B230E3B40EAFFC2258129003D6EF9?OpenDocument> [↑](#footnote-ref-1)